KLASA: 400-06/21-06/01

URBROJ: 2137-30-01-21-2

Koprivnica, 29.3.2021. godine

**POZIV ZA DOSTAVU PONUDE**

Poštovani,

 Naručitelj Osnovna škola „Braća Radić“ Koprivnica, pokrenuo je postupak nabave za izgradnju nadstrešnice i rampe za osobe s invaliditetom u PŠ Starigrad te Vam upućuje ovaj poziv za dostavu ponude.

 Sukladno članku 15. Zakona o javnoj nabavi („Narodne novine“ br. 120/16.) (u daljnjem tekstu: Zakon) za godišnju procijenjenu vrijednosti nabave manju od 200.000,00 kn (roba i usluge) odnosno 500.000,00 kn (radovi) bez PDV-a (tzv. jednostavnu nabavu) Naručitelj nije obvezan provoditi postupke javne nabave propisane Zakonom.

1. OPIS PREDMETA NABAVE:

 Predmet nabave su radovi izrade nadstrešnice i rampe za osobe s invaliditetom u PŠ Starigrad. Opis i vrsta radova te opreme detaljno su specificirani u Troškovniku izrađenom po ACTA-ARH d.o.o., projektant Mirna Jukić.

Mjesto izvršenja: Područna škola u Starigradu, Krešimirova 30, Starigrad.

1. EVIDENCIJKSI BROJ: **11/21-JDN**
2. PROCIJENJENA VRIJEDNOST NABAVE: **40.000,00 kn (bez PDV-a).**
3. UVJETI NABAVE:

Vaša ponuda treba ispuniti slijedeće uvjete:

**Način izvršenja**: Ugovor.

**Rok izvršenja:** **60 kalendarskih dana** od dana zaključenja ugovora, odnosno uvođenja izvođača u posao.

**Rok valjanosti ponude:** 30 dana od dana otvaranja ponude.

**Rok način i uvjeti plaćanja:** Plaćanje će se vršiti po okončanoj situaciji u roku 30 dana po ovjeravanju.

Situacija se ispostavlja na adresu: Osnovna škola „ Braća Radić“ Koprivnica, Miklinovec 6a, OIB:13567291238

**Kriterij za odabir ponude je najniža cijena.**

**Cijena ponude**:

Cijenu ponude formirati na bazi jediničnih cijena prema stavkama troškovnika.

Jedinične cijene su nepromjenjive.

Cijena ponude je nepromjenjiva za vrijeme trajanja ugovora.

Cijena ponude izražava se u kunama.

Cijena ponude piše se brojkama, bez poreza na dodanu vrijednost.

U cijenu ponude bez poreza na dodanu vrijednost moraju biti uračunati svi troškovi i popusti.

Porez na dodanu vrijednost iskazuje se posebno iza cijene ponude.

Ukupnu cijenu ponude čini cijena ponude s porezom na dodanu vrijednost.

Smatrat će se da je ponuditelj koji je dostavio ponudu istu izradio uz sva saznanja potrebna za formiranje cijene i izvođenje radova koji su predmet nabave.

**Opći uvjeti ugovora:**

Obračun izvedenih radova vršit će se na osnovu stvarno izvedenih radova utvrđenih u građevinskoj knjizi i prema jediničnim cijenama iz ugovornog troškovnika ovjerenih od strane Nadzornog inženjera i ovlaštene osobe Naručitelja.

Izvođač radova odgovoran je za kvalitetu isporučenog i ugrađenog materijala te uz materijal i opremu mora dostaviti i sve potrebne ateste i garancije.

Izvođač radova posebice se obvezuje omogućiti Naručitelju nadzor nad izvršenjem ugovorenih radova, uključivo količinu i kvalitetu upotrijebljenih materijala, a sve sukladno ugovorenom troškovniku. Nadzor nad izvođenjem radova sastoji se od kontrole ispunjenja ugovornih obveza Izvođača radova i poduzimanja odgovarajućih mjera za realizaciju tih obveza, a što posebice uključuje kontrolu održavanja rokova isporuke izvođenja radova, kontrolu izvođenja radova te kontrolu kvalitete izvedenih radova.

Izvođač radova obvezuje se da će prilikom izvođenja radova na građevini pravovremeno poduzimati sve mjere radi zaštite sigurnosti objekata, radova, opreme i materijala, zaposlenika, prolaznika, prometa i okoline prema važećim propisima te da će naknaditi svaku štetu trećim osobama koja nastane izvođenjem ugovorenih radova. Izvođač radova je obvezan za sve vrijeme izvođenja ugovorenih radova, na svoj trošak i na vlastitu odgovornost, provoditi mjere zaštite na radu, sukladno odredbama Zakona o zaštiti na radu i podzakonskim propisima donesenim na temelju tog Zakona.

Jedinične cijene iz ugovornog troškovnika su fiksne i nepromjenjive, a primjenjuju se kod obračunavanja nabave materijala, ugovorenih radova, viškova ugovorenih radova, iskazivanja vrijednosti manjka radova te kod obračunavanja vrijednosti nepredviđenih radova koji se moraju izvesti i naknadnih radova ukoliko dođe do potrebe za njihovim izvođenjem.

U slučaju da dođe do potrebe za izvođenjem radova koji nisu predviđeni troškovnikom, a nužno ih je izvesti, cijene tih radova utvrdit će se uz primjenu ugovorenih jediničnih cijena, a obračun cijene tih radova izvršit će se na način naveden u prethodnom stavku. Ukoliko u ugovornom troškovniku ne postoji niti jedna stavka i ugovorena jedinična cijena koja odgovara vrsti tih radova ili nabave opreme, Izvođač je dužan, prije izvođenja takvih radova izraditi i predati na odobrenje nadzornom inženjeru i Naručitelju, jedinične cijene tih radova, odnosno nabave opreme, izrađene na bazi analiza i kalkulacije već ugovorenih cijena.

Izvođač je dužan kod primopredaje radova Naručitelju predati Izjavu izvođača o izvedenim radovima i uvjetima održavanja građevine sukladno Pravilniku o sadržaju pisane Izjave izvođača o izvedenim radovima i uvjetima održavanja građevine („Narodne novine“ broj 43/14.).

Okončana situacija ispostavit će se po izvršenoj primopredaji radova i izvršenom okončanom obračunu.

Jamstveni rok za izvedene radove je najmanje dvije godine, a počinje teći od dana primopredaje radova. Za ugrađenu opremu vrijede jamstva sukladno proizvođača opreme.

Ugovorna kazna za prekoračenje roka iznosi dva promila (2‰) ugovorene cijene za svaki dan zakašnjenja u odnosu na utvrđeni rok završetka radova. Ukupni iznos ugovorne kazne ne može prekoračiti iznos od 5% od ukupno ugovorene cijene s PDV-om.

5. DOKAZI/ISPRAVE KOJIMA SE UTVRĐUJE DA NEMA RAZLOGA ZA ISKLJUČENJE PONUDITELJA:

Naručitelj će isključiti ponuditelja iz postupka ove nabave ako ne dostavi slijedeće isprave:

5.1.Izjava o nekažnjavanju koju daje osoba ovlaštena za zastupanje gospodarskog subjekta da gospodarskom subjektu i osoba ovlaštena po zakonu za zastupanje gospodarskog subjekta nisu pravomoćno osuđeni za jedno ili više kaznenih djela navedenih u članku 251. Zakona o javnoj nabavi („Narodne novine“ broj 120/16.), (priložen obrazac).

* 1. Potvrda porezne uprave o stanju duga ili jednakovrijedan dokument nadležnog tijela, kojom ponuditelj dokazuje da je ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe)

* Potvrda ne smije biti starija od dana slanja poziva za dostavu ponude.

6. DOKAZI SPOSOBNOSTI:

Ponuditelj je dužan dostaviti slijedeće dokaze sposobnosti kako bi dokazao sposobnost u ovom postupku nabave:

6.1. Dokazi sposobnosti za obavljanje profesionalne djelatnosti:

Ponuditelj mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastanaiz kojeg mora biti vidljivo da je gospodarski subjekt registriran za obavljanje djelatnosti koja je predmet nabave sukladno članku 257. Zakona.

7. JAMSTVO:

Sukladno članku 76. točka 2. Zakona o javnoj nabavi, naručitelj traži:

7.1. Jamstvo za uredno ispunjenje ugovora

U obliku izjave ponuditelja da će, ako njegova ponuda bude odabrana kao najpovoljnija, najkasnije u roku 8 dana od potpisa ugovora dostaviti naručitelju garanciju banke ili zadužnicu ovjerenu kod javnog bilježnika u iznosu 10% vrijednosti ponude za uredno ispunjenje obveza iz ugovora, s rokom važenja tri mjeseca od dana sklapanja ugovora. Garancija banke mora biti bezuvjetna, neopoziva i naplativa na prvi pisani poziv.

7.2. Jamstvo za otklanjanje nedostataka u jamstvenom roku

U obliku izjave ponuditelja da će, ako njegova ponuda bude odabrana kao najpovoljnija, zajedno s okončanom situacijom dostaviti naručitelju garanciju banke ili zadužnica ovjerenu kod javnog bilježnika u iznosu 10% vrijednosti ponude za slučaj da u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete s rokom važenja dvije godine. Garancija banke mora biti bezuvjetna, neopoziva i naplativa na prvi pisani poziv.

Za gotove proizvode Izvođač daje garanciju prema garanciji proizvođača sve računajući od dana primopredaje.

8. SASTAVNI DIJELOVI PONUDE:

Ponuda treba sadržavati:

* **Ponudbeni list** (popunjen i potpisan od strane ponuditelja),
* **Troškovnik** (ispunjen i ovjeren od strane ponuditelja)
* **Dokazi** (traženi dokumenti sukladno ovom pozivu za dostavu ponude),
* **Izjava o nekažnjavanju**
* **Izjava o dostavi jamstva za uredno ispunjenje ugovora**
* **Izjava za otklanjanje nedostataka u jamstvenom roku**

9. NAČIN, MJESTO I ROK ZA DOSTAVU PONUDE:

 Ponuda se dostavlja na Ponudbenom listu iz ovog Poziva za dostavu ponude, a koji je potrebno ispuniti i potpisati od strane ovlaštene osobe ponuditelja.

 Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva za dostavu ponude.

**Rok za dostavu ponude** **do 16.travnja 2021. godine.**

**Način dostave ponude: ponude se dostavljaju u pisanom obliku poštom ili osobno na adresu Osnovne škole „Braća Radić“ Koprivnica, Miklinovec 6a, 48000 Koprivnica s naznakom**

**„ Nadstrešnica i rampa za osobe s invaliditetom PŠ Starigrad“**

**-NE OTVARAJ-**

Otvaranje ponuda nije javno.

10. OSTALO:

Osoba za kontakt:

Anita Brković, tajnica škole

Tel. 048 642-025, fax 048 642-026

Adresa elektroničke pošte: anita.brkovic@skole.hr

Internetska (web) adresa: http://os-braca-radic-koprivnica.skole.hr/

Naručitelj ne snosi nikakve troškove u svezi sa sudjelovanjem ponuditelja u ovom postupku.

Obavijest o rezultatima predmetne nabave: Pisanu obavijest o rezultatima nabave Naručitelj će dostaviti ponuditelju u roku 15 dana od dana isteka roka za dostavu ponude.

RAVNATELJ:

 Krešo Grgac, prof.

Prilozi:

* Ponudbeni list
* Izjave
* Troškovnik

Adrese za dostavu:

* 1. Graditeljstvo Vrabelj d.o.o. Kozarnjak 30, 48 000 Koprivnica
	2. Švenda građenje d.o.o., Kraljice Jelene 26, 48000 Koprivnica
	3. KOMING komunalni inženjering d.o.o., Pavelinska 38, 48 000 Koprivnica
	4. Hidrokop d.o.o., Vinica 35, 48000 Koprivnica